Source: https://www.lewik.org/dataset/126/?node=54577
Timestamp: 2020-04-03 04:54:45+00:00

Document:
Zákon č. 143/1998 Z. z. o civilnom letectve a regulačný rámec prevádzky bezpilotných lietadiel (dronov) | Lewik
Zákon č. 143/1998 Z. z. o civilnom letectve a regulačný rámec prevádzky bezpilotných lietadiel (dronov)
Informácie uvedené v tomto strome vedomostí pokrývajú oblasť regulácie všeobecného civilného letectva, ako aj oblasť lietadiel spôsobilých lietať bez pilota (drony) v podmienkach Slovenskej republiky. Regulačný rámec civilného letectva je obsiahnutý najmä v príslušných normatívnych právnych aktoch Slovenskej republiky (zákony, vyhlášky, výnosy, opatrenia a iné), právnych aktoch Európskej únie (nariadenia, smernice, rozhodnutia, odporúčania a stanoviská) a medzinárodných zmluvách, ktoré boli SR ratifikované a vyhlásené spôsobom ustanoveným zákonom (predovšetkým multilaterálne a bilaterálne zmluvy).
Pri koncipovaní sémantického stromu bola sekundárne využitá aj ďalšia, pomerne rozsiahla informačná databáza, ktorá pozostáva predovšetkým z vybraných verejne dostupných odborných publikácií, článkov, odporúčaní, usmernení, metodických pokynov, návodov (manuals), cestovných máp (roadmaps) a rôznych príručiek (guidelines).
Vybrané informácie, ktoré boli relevantné v kontexte spracovávanej témy civilného letectva a problematiky dronov, boli následne zatriedené do hierarchickej stromovej štruktúry, v rámci ktorej vytvorili in fine tzv. sémantický obsah stromu. Strom obsahuje sémanticky podstatné a relevantné pojmy spolu s ich pomenovaním (definície, právomoc, podmienky, sankcie a pod.).
Nad stromom týchto pojmov je možné rýchle, sémantické vyhľadávanie.
1. Vyhľadávanie:
def - pre všetky definície v zákone, sú nielen na začiatku, ale po celom zákone
dron - pre dron, drony
lietad - pre lietadlo, lietadlový
leteck - pre letecký, letecká, letecké
letov - pre lety, letové, letová
povinn - pre povinný, povinné, povinnosť
priest - pre priestor, priestupok
podmien - pre podmienky
lšz - lietajúce športové zariadenia
2. Slovníková forma:
Radi privítame Vaše ďalšie námety a podnety, čo v tomto strome vedomostí by ešte malo byť.
Kontaktná mailová adresa: info@lewik.org
Zákon č. 143/1998 Z. z. o civilnom letectve (letecký zákon) Skryť 12 podradených uzlov. Zobraziť 12 podradených uzlov.
Všeobecne záväzný právny predpis, ktorý reguluje oblasť civilného letectva v podmienkach Slovenskej republiky.
Letecké predpisy vypracované na základe Annex (štandardy a odporúčania postupov Medzinárodnej organizácie civilného letectva)
Letecké predpisy na základe JAR
Zákon č. 462/2007 Z. z o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov
Vyhláška Ministerstva dopravy, pôšt a telekomunikácií Slovenskej republiky č. 274/2002 Z. z, ktorou sa ustanovujú podrobnosti o licenciách tuzemských leteckých dopravcov a o povoleniach zahraničných leteckých dopravcov.
Vyhláška Ministerstva dopravy, pôšt a telekomunikácií Slovenskej republiky č. 654/2002 Z. z., ktorou sa ustanovuje minimálna výška poistného krytia zodpovednosti v civilnom letectve.
Oznámenie Ministerstva dopravy, výstavby a regionálneho rozvoja Slovenskej republiky č. 341/ 2014 Z. z. o vydaní výnosu z 27. novembra 2014 č. 14097/2014/C410-SCLVD/73232-M o poskytovaní dotácií v oblasti civilného letectva.
Nariadenie vlády Slovenskej republiky č. 274/2004 Z. z. o opatreniach na ochranu životného prostredia pred hlukom lietadiel v znení nariadenia vlády Slovenskej republiky č. 376/2007 Z. z.
Nariadenie vlády Slovenskej republiky č. 641/2005 Z. z. o prístupe na trh služieb na vybavenie cestujúcich a nákladu a pozemnej obsluhy lietadiel
Nariadenie vlády Slovenskej republiky č. 661/2005 Z. z. o ohlasovaní udalostí v civilnom letectve
https://www.slov-lex.sk/pravne-predpisy/SK/ZZ/1998/143
http://www.telecom.gov.sk/index/index.php?ids=63391
http://nsat.sk/legislativa-legislativa-sk-a-eu/legislativa-civilne-letectvo-2/vseobecne-zavazne-prav...
Rozhodnutie Dopravného úradu SR č. 1/2015 z 19.08.2015 (drony, UAV, UAS, RPAS) Skryť 6 podradených uzlov. Zobraziť 6 podradených uzlov.
Rozhodnutie Dopravného úradu SR č. 1/2015 z 19.08.2015 (ktorým sa určujú podmienky vykonania letu lietadlom spôsobilým lietať bez pilota vo vzdušnom priestore Slovenskej republiky) sa vzťahuje predovšetkým na reguláciu činnosti tzv. dronov vo vzdušnom priestore Slovenskej republiky.
Toto rozhodnutie sa nevzťahuje na šarkany a neobsadené voľné balóny (napr. meteorologické balóny).
Zákon č. 143/1998 Z. z. o civilnom letectve (letecký zákon)
Nariadenie Európskeho Parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS
Nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové ustanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13. 10. 2012)
Časová verzia predpisu účinná od 19.08.2015
Všeobecné ustanovenia (Článok 1)
(1) Dopravný úrad, ako príslušný orgán štátnej správy podľa §48 ods.1 písm.d) zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov (ďalej len „zákon č. 143/1998 Z. z.“), § 7 ods. 2 zákona č. 143/1998 Z. z. a v súlade s prílohou II písm. i) nariadenia Európskeho Parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES1) vplatnom znení, s ostanými právne záväznými aktmi Európskej únie, s rozhodnutiami výkonného riaditeľa Európskej agentúry pre bezpečnosť letectva a štandardmi a odporúčaniami medzinárodných organizácií v oblasti civilného letectva, ktoré Slovenská republika prijala, určuje podmienky vykonania letu lietadlom spôsobilým lietať bez pilota vo vzdušnom priestore Slovenskej republiky (ďalej len „vzdušný priestor“).
(2) Toto rozhodnutie sa nevzťahuje na šarkany a neobsadené voľné balóny.
(3) Toto rozhodnutie sa vobmedzenom rozsahu vzťahuje aj na činnosti podľa osobitného predpisu.
Definície základných pojmov (Článok 2) Skryť 15 podradených uzlov. Zobraziť 15 podradených uzlov.
Článok 2, ods. 1, písm. a) - m)
Lietadlo spôsobilé lietať bez pilota (definícia, Čl. 2, Rozhodnutie DÚ č. 1/2015, drony, UAV, RPAS)
Podľa tohto rozhodnutia sa rozumie
lietadlom spôsobilým lietať bez pilota (unmanned aircraft) autonómne lietadlo, diaľkovo riadené lietadlo alebo model lietadla,
Autonómne lietadlo (definícia, Čl. 2, Rozhodnutie DÚ č. 1/2015)
autonómnym lietadlom (autonomous aircraft) lietadlo spôsobilé lietať bez pilota vybavené nezávislým systémom riadenia, ktorý neumožňuje zásah do riadenia letu osobou, ktorá ovláda autonómne lietadlo,
Diaľkovo riadené lietadlo (definícia, Čl. 2, Rozhodnutie DÚ č. 1/2015, drony, UAV, RPAS)
diaľkovo riadeným lietadlom (remotely piloted aircraft) lietadlo spôsobilé lietať bez pilota riadené osobou, ktorá ovláda diaľkovo riadené lietadlo z riadiacej stanice, ktorá nie je umiestnená na palube tohto lietadla,
Model lietadla (definícia, Čl. 2, Rozhodnutie DÚ č. 1/2015)
Podľ tohto rozhodnutia sa rozumie
modelom lietadla (aircraft model) lietadlo spôsobilé lietať bez pilota s motorom alebo bez neho, určené na letecký šport, rekreačné lietanie alebo súťažné účely a ktoré nie je vybavené zariadením umožňujúcim automatický let na určené miesto; v prípade voľného modelu nie je diaľkovo riadené iným spôsobom, ako za účelom ukončenia letu,
Ďiaľkovo riadený model lietadla (definícia, Čl. 2, Rozhodnutie DÚ č. 1/2015, drony, RPAS, UAV)
diaľkovo riadeným modelom lietadla (remotely piloted aircraft model) model lietadla, ktorý je po celú dobu letu riadený osobou, ktorá ovláda diaľkovo riadený model lietadla pomocou vysielacieho rádiového zariadenia s príslušnou prevádzkovou frekvenciou a maximálnym výkonom a s ktorým udržiava priamy vizuálny kontakt,
Lietadlo - hračka (definícia, Čl. 2, Rozhodnutie DÚ č. 1/2015)
Podla tohto rozhodnutia sa rozumie
pism. f)
lietadlom-hračkou (toy aircraft) model lietadla s maximálnou vzletovou hmotnosťou nižšou alebo rovnou 0,5 kg a ktorý je hračkou,
Zákon č. 78/2012 Z. z. o bezpečnosti hračiek a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa aozmene adoplnení niektorých zákonov vznení neskorších predpisov v znení zákona č. 140/2013 Z. z.
Pojem hračka bližšie špecifikuje zákonč. 78/2012 Z. z. o bezpečnosti hračiek, ktorý úvádza, že hračkou je výrobok navrhnutý alebo určený, výlučne alebo čiastočne, na hranie dieťaťa do veku 14 rokov, ak nejde o výrobok uvedený v prílohe č. 1 uvedeného zákona.
Diaľkovo riadený systém (definícia, Čl. 2, Rozhodnutie DÚ č. 1/2015, drony, RPAS, UAV)
diaľkovo riadeným systémom (remotely piloted aircraft system) systém pozostávajúci z diaľkovo riadeného lietadla, riadiacej stanice a akéhokoľvek iného prvku potrebného na vykonanie letu, najmä dátového spojenia na riadenie a kontrolu letu (C2 link), komunikačného spojenia a systémov a prvkov na vykonanie letu,
Osoba ovládajúca diaľkovo riadené lietadlo (definícia, Čl. 2, Rozhodnutie DÚ č. 1/2015)
osobou, ktorá ovláda diaľkovo riadené lietadlo alebo model lietadla (remote pilot) osoba, ktorá zodpovedá za prípravu a bezpečné vykonanie letu,
Dátové spojenie na riadenie letu (definícia, Čl. 2, Rozhodnutie DÚ č. 1/2015)
dátovým spojením na riadenie a kontrolu letu [command and control (C2) link] dátové spojenie medzi diaľkovo riadeným lietadlom a riadiacou stanicou na účel vykonania letu,
Riadiaca stanica (definícia, Čl. 2, Rozhodnutie DÚ č. 1/2015)
riadiacou stanicou (remote pilot station) stanica, ktorá je súčasťou diaľkovo riadeného systému a obsahuje vybavenie potrebné na riadenie a kontrolu letu diaľkovo riadeného lietadla,
Maximálna vzletová hmotnosť - MTOW (definícia, Čl. 2, Rozhodnutie DÚ č. 1/2015)
maximálnou vzletovou hmotnosťou (maximum take-off mass) hmotnosť lietadla spôsobilého lietať bez pilota pred vzletom zahŕňajúca vybavenie, prevádzkové kvapaliny, pohonné hmoty a v prípade leteckých prác6) aj príslušný náklad a zariadenia potrebné na ich vykonanie,
Priamy vizuálny kontakt (definícia, Čl. 2, Rozhodnutie DÚ č. 1/2015)
priamym vizuálnym kontaktom (visual line-of-sight) priamy očný kontakt medzi osobou, ktorá ovláda diaľkovo riadené lietadlo alebo model lietadla adiaľkovo riadeným lietadlom alebo modelom lietadla bez použitia vizuálnych pomôcok iných, ako sú dioptrické okuliare alebo kontaktné šošovky,
Princíp zistiť a vyhnúť (definícia, Čl. 2, Rozhodnutie DÚ č. 1/2015)
princípom zistiť a vyhnúť sa (detect and avoid) schopnosť vidieť, vnímať alebo zistiť potenciálne konflikty v letovej prevádzke alebo iné nebezpečenstvá a prijať vhodné opatrenia na zaistenie bezpečnosti letovej prevádzky.
Držiteľ povolenia na lietanie s lietadlom spôsobilým lietať bez pilota (definícia, Čl. 2, ods. (2), Rozhodnutie DÚ č. 1/2015)
Držiteľom platného povolenia na lietanie s lietadlom spôsobilým lietať bez pilota, vydaného Dopravným úradom, musí byť:
b)osoba, ktorá ovláda model lietadla s maximálnou vzletovou hmotnosťou 20 kg a väčšou.
Subjekt zodpovednosti pri činnosti lietadiel, spôsobilých lietať bez pilota (definícia, Čl. 2, ods. (3), Rozhodnutie DÚ č. 1/2015)
Pre účely tohto rozhodnutia
Za letovú spôsobilosť:
a) diaľkovo riadeného lietadla alebo modelu lietadla s maximálnou vzletovou hmotnosťou 20 kg a väčšou zodpovedá osoba, ktorá ovláda diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou,
b) diaľkovo riadeného lietadla pri vykonávaní leteckých prác zodpovedá prevádzkovateľ diaľkovo riadeného lietadla.
Podmienky vykonávania letov (Článok 3, UAV, RPAS)
(1) Vykonanie letu autonómnym lietadlom vo vzdušnom priestore je zakázané.
(2) Diaľkovo riadené lietadlo alebo model lietadla nesmie byť vybavené pulzačným alebo raketovým motorom; to neplatí, ak je raketový motor použitý na účel vykonania vzletu.
(3) Diaľkovo riadeným lietadlom pri vykonávaní leteckých prác alebo modelom lietadla s maximálnou vzletovou hmotnosťou 20 kg a väčšou možno vykonať let vo vzdušnom priestore,
(4) Let diaľkovo riadeným lietadlom alebo modelom lietadla sa musí vykonať tak, aby nebola ohrozená bezpečnosť iných lietadiel, osôb a majetku na zemi a aby sa zabezpečila ochrana životného prostredia pred hlukom a emisiami zo znečisťujúcich látok z diaľkovo riadeného lietadla alebo modelu lietadla.
(5) Let diaľkovo riadeným lietadlom alebo modelom lietadla sa musí vykonať vo vzdialenosti väčšej ako 1 500 m od husto osídlenej oblasti miest, obcí, zón alebo urbanistických koncentrácií alebo zhromaždiska ľudí na voľnom priestranstve, ak má diaľkovo riadené lietadlo alebo model lietadla maximálnu vzletovú hmotnosť väčšiu ako 7 kg a je poháňané spaľovacím motorom.
b) je povinná neustále vizuálne pozorovať okolie, prekážky a letovú prevádzku a vyhnúť sa inej letovej prevádzke 10) na základe princípu zistiť a vyhnúť sa,
(7) Ak počas letu diaľkovo riadeného lietadla alebo modelu lietadla nastanú okolnosti, ktoré by mohli ohroziť bezpečnosť letovej prevádzky, osôb alebo majetku na zemi, je osoba, ktorá ovláda diaľkovo riadené lietadlo alebo model lietadla, povinná okamžite bezpečne ukončiť let tohto lietadla.
(8) Diaľkovo riadené lietadlo alebo model lietadla nesmie byť použitý na leteckú prepravu osôb, batožiny, nákladu alebo poštových zásielok.
(9) Diaľkovo riadeným lietadlom možno vykonávať letecké práce len na základe povolenia Dopravného úradu a povolenia podľa osobitného predpisu, ak sa vyžaduje.
(12) Let diaľkovo riadeným lietadlom alebo modelom lietadla s maximálnou vzletovou hmotnosťou 20 kg a väčšou, možno vykonať:
a) za meteorologických podmienok na let za viditeľnosti v neriadenom vzdušnom priestore triedy G vo výške nie väčšej ako 120 m (400 ft) nad úrovňou zeme vo vzdialenosti nie väčšej ako 1 000 m od osoby, ktorá ovláda diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou,
b) mimo určených horizontálnych a vertikálnych hraníc zakázaného, aktivovaného obmedzeného17), prechodne vyčleneného18) a prechodne rezervovaného vzdušného priestoru18); to neplatí, ak je vzdušný priestor vyčlenený na vykonanie letu diaľkovo riadeným lietadlom alebo modelom lietadla s maximálnou vzletovou hmotnosťou 20 kg a väčšou,
c) voblasti sfaunou citlivou na hluk zleteckej prevádzky len so súhlasom orgánu ochrany prírody,
d) vo vzdialenosti a výške väčšej ako 50 m (150 ft) od akejkoľvek osoby, stavby, plavidla alebo vozidla s výnimkou minimálnej bezpečnej vzdialenosti od osoby, ktorá ovláda diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou, a od určeného obslužného personálu počas vzletu a pristátia,
e) tak, aby neboli prelietavané husto osídlené oblasti miest, obcí, zón alebo urbanistických koncentrácií, zhromaždiská ľudí na voľnom priestranstve, stavby, ochranné pásma alebo územia20),
f) mimo okrsku neriadeného letiska; to neplatí v prípade, ak vykonanie letu v okrsku daného letiska je koordinované s prevádzkovateľom daného letiska,
g) mimo iných plôch, ako je letisko, ktoré sa používajú na vzlety a pristátia lietadiel iba dočasne alebo príležitostne alebo na vzlety apristátia lietajúcich športových zariadení; to neplatí v prípade, ak vykonanie letu z danej plochy je koordinované s prevádzkovateľom danej plochy,
h) v riadenom vzdušnom priestore za podmienok ustanovených v čl. 4.
(13) Let lietadlom - hračkou možno vykonať:
a) vo vzdialenosti nie väčšej ako 300 m od osoby, ktorá ovláda lietadlo-hračku,
b) vo výške nie väčšej ako 30 m (100 ft) nad úrovňou zeme,
c) vo vzdialenosti menšej ako 2 NM (3,7 km) od referenčného bodu24) neriadeného letiska (ARP), len na základe koordinácie letu s prevádzkovateľom daného letiska,
d) mimo iných plôch, ako je letisko, ktoré sa používajú na vzlety a pristátia lietadiel iba dočasne alebo príležitostne alebo na vzlety a pristátia lietajúcich športových zariadení; to neplatí v prípade, ak vykonanie letu z danej plochy je koordinované s prevádzkovateľom danej plochy,
e) v oblastiach s faunou citlivou na hluk z leteckej prevádzky len so súhlasom orgánu ochrany prírody,19)
f) v minimálnej horizontálnej vzdialenosti rovnej dvojnásobku výšky letu od akejkoľvek osoby, stavby, plavidla alebo vozidla s výnimkou minimálnej bezpečnej vzdialenosti od osoby, ktorá ovláda alebo vypúšťa lietadlo-hračku a určeného obslužného personálu počas vzletu a pristátia,
g) tak, aby neboli prelietavané oblasti urbanistických koncentrácií, zhromaždiská ľudí na voľnom priestranstve, stavby, ochranné pásma alebo územia,
(14) Let modelom lietadla s maximálnou vzletovou hmotnosťou nižšou ako 20 kg a ktorý nie je lietadlom-hračkou, možno vykonať:
a) za meteorologických podmienok na let za viditeľnosti v neriadenom vzdušnom priestore triedy G od zeme vo výške nie väčšej ako 120 m (400 ft) nad úrovňou zeme vo vzdialenosti nie väčšej ako 1 000 m od osoby, ktorá ovláda model lietadla s maximálnou vzletovou hmotnosťou nižšou ako 20 kg a ktorý nie je lietadlom-hračkou,
b) mimo určených horizontálnych a vertikálnych hraníc zakázaného, aktivovaného obmedzeného, prechodne vyčleneného a prechodne rezervovaného vzdušného priestoru,
c) v oblasti s faunou citlivou na hluk zleteckej prevádzky len so súhlasom orgánu ochrany prírody,
d) vo vzdialenosti a výške väčšej ako 50 m (150 ft) od akejkoľvek osoby, stavby, plavidla alebo vozidla s výnimkou minimálnej bezpečnej vzdialenosti od osoby, ktorá ovláda model lietadlas maximálnou vzletovou hmotnosťou nižšou ako 20 kg, a určeného obslužného personálu počas vzletu a pristátia,
e) tak, aby neboli prelietavané husto osídlené oblasti miest, obcí, zón alebo urbanistických koncentrácií, zhromaždiská ľudí na voľnom priestranstve, stavby, ochranné pásma alebo územia,
g) mimo iných plôch, ako je letisko, ktoré sa používajú na vzlety a pristátia lietadiel iba dočasne alebo príležitostne alebo na vzlety a pristátia lietajúcich športových zariadení; to neplatí v prípade, ak vykonanie letu z danej plochy je koordinované s prevádzkovateľom danej plochy,
Nariadenie Komisie (EÚ) č. 923/2012 z 26. septembra 2012, ktorým sa stanovujú spoločné pravidlá lietania a prevádzkové stanovenia týkajúce sa služieb a postupov v letovej prevádzke a ktorým sa mení a dopĺňa vykonávacie nariadenie (EÚ) č. 1035/2011 a nariadenia (ES) č. 1265/2007, (ES) č. 1794/2006, (ES) č. 730/2006, (ES) č. 1033/2006 a (EÚ) č. 255/2010 (Ú. v. EÚ L 281, 13. 10. 2012) v platnom znení.
Vykonávacie nariadenie Komisie (EÚ) č. 923/2012 v platnom znení, príloha č. 11 k Dohovoru o medzinárodnom civilnom letectve (oznámenie Ministerstva zahraničných vecí Slovenskej republiky č. 196/1995 Z. z.).
Vykonávanie letov v riadenom vzdušnom priestore (Článok 4, RPAS, UAV)
(1) Let lietadlom spôsobilým lietať bez pilota s maximálnou vzletovou hmotnosťou nie väčšou ako 0,91 kg, možno vykonať v riadenom okrsku letiska (CTR):
a) v horizontálnej vzdialenosti nie menšej ako 2 NM (3,7 km) od referenčného bodu letiska (ARP),
c) bez letového povolenia, obojstranného rádiového spojenia a vybavenia lietadla spôsobilého lietať bez pilota odpovedačom sekundárneho radaru.
(2) Let diaľkovo riadeným lietadlom iba za účelom vykonávania leteckých prác s maximálnou vzletovou hmotnosťou väčšou ako 0,91 kg možno vykonať v riadenom okrsku letiska (CTR) v horizontálnej vzdialenosti nie menšej ako 2 NM (3,7 km) od referenčného bodu letiska (ARP) a vo výške nie väčšej ako 30 m (100 ft) nad úrovňou zeme, iba ak osoba, ktorá ovláda diaľkovo riadené lietadlo:
a) je držiteľom príslušného preukazu odbornej spôsobilosti na obsluhu vybraných rádiových zariadení (preukaz rádiotelefonistu),
b) najneskôr jednu hodinu pred vzletom skoordinuje s príslušným stanovišťom letových prevádzkových služieb priestor plánovanej činnosti, požadované rozpätie výšok, plánovaný čas začatia a ukončenia letu, volací znak a iné informácie, ktoré sú z hľadiska bezpečnosti dôležité,
c) 15 minút pred plánovaným časom začatia vykonania letu požiada príslušné stanovište letových prevádzkových služieb o letové povolenie a spresní čas začatia a ukončenia letu,
d) pred vzletom diaľkovo riadeného lietadla nadviaže rádiové spojenie s príslušným stanovišťom letových prevádzkových služieb,
e) v priebehu činnosti oznamuje akúkoľvek zmenu oproti vydanému letovému povoleniu príslušnému stanovišťu letových prevádzkových služieb,
f) oznámi ukončenie alebo prerušenie činnosti príslušnému stanovišťu letových prevádzkových služieb.
(3) Let diaľkovo riadeným lietadlom iba za účelom vykonávania leteckých prác s maximálnou vzletovou hmotnosťou nie väčšou ako 0,91 kg možno vykonať v riadenom okrsku letiska (CTR) v horizontálnej vzdialenosti menšej ako 2 NM (3,7 km) od referenčného bodu letiska (ARP), iba ak osoba, ktorá ovláda diaľkovo riadené lietadlo:
(4) Vykonanie letu lietadlom spôsobilým lietať bez pilota vo zvyšných častiach riadeného vzdušného priestoru je zakázané.
Zákon č. 143/1998 Z. z. o civilnom letectve
Zákon č. 351/2001 Z. z. o elektronických komunikáciách v znení neskorších predpisov.
Vykonávanie letov lietadlami s MTOW nad 20 kg (Článok 5, dron, RPAS, UAV) Skryť 2 podradené uzly. Zobraziť 2 podradené uzly.
(1) Prevádzkovateľ diaľkovo riadeného lietadla alebo modelu lietadla s maximálnou vzletovou hmotnosťou (MTOW) 20 kg a väčšou je povinný uzatvoriť zmluvu o poistení zodpovednosti za škodu spôsobenú prevádzkou lietadla.
(2) Diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou musí byť vybavené záložným nezávislým bezpečnostným systémom alebo záložným systémom rádiového spojenia a ovládania, ktorým sa pri prerušení alebo zlyhaní akejkoľvek časti primárneho systému riadenia a kontroly, vrátane rádiového spojenia, vykoná bezpečné vynútené pristátie. Minimálnou podmienkou je používanie dvojkanálového systému riadenia a kontroly.
(3) Osoba, ktorá ovláda diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou, je povinná mať bezprostredne pred vzletom, počas letu a bezprostredne po pristátí pri sebe tieto doklady a dokumentáciu:
a) osvedčenie o evidencii diaľkovo riadeného lietadla alebo modelu lietadla s maximálnou vzletovou hmotnosťou 20 kg a väčšou,
b) palubný denník alebo doklad, ktorý ho nahrádza,
c) povolenie na zriadenie a prevádzkovanie spojových a rádionavigačných zariadení, ak sú na palube,
d) doklad o poistení zodpovednosti za škodu spôsobenú prevádzkou diaľkovo riadeného lietadla alebo modelu lietadla s maximálnou vzletovou hmotnosťou 20 kg a väčšou,
e) povolenie na lietanie vydané Dopravným úradom,
f) preukaz odbornej spôsobilosti na obsluhu vybraných rádiových zariadení, ak sa vyžaduje, g) povolenie na vykonávanie leteckých prác a prevádzkovú príručku, ak sa vyžadujú.
(4) Osoba, ktorá ovláda diaľkovo riadené lietadlo používané na vykonávanie leteckých prác alebo model lietadla s maximálnou vzletovou hmotnosťou 20 kg a väčšou, je povinná viesť záznam o lete v palubnom denníku alebo doklade, ktorý ho nahrádza.
(5) Záznam o lete musí obsahovať najmä:
a) dátum vykonania letu,
b) meno osoby, ktorá ovládala diaľkovo riadené lietadlo alebo model lietadla s maximálnou vzletovou hmotnosťou 20 kg a väčšou,
c) označenie diaľkovo riadeného lietadla alebo modelu lietadla s maximálnou vlzletovou hmotnosťou 20 kg a väčšou,
d) miesto vzletu
e) miesto pristátia
f) čas vzletu
g) včas pristátia
h) celkovú dobu letu
i) druh letovej činnosti
j) uvedenie závad, porúch alebo udalostí, ktoré majú vplyv na letovú spôsobilosť a bezpečnú prevádzku diaľkovo riadeného lietadla alebo modelu lietadla s maximálnou vzletovou hmotnosťou 20 kg a väčšou.
Nariadenie Európskeho Parlamentu a Rady (ES) č. 785/2004 z 21. apríla 2004 o požiadavkách na poistenie leteckých dopravcov a prevádzkovateľov lietadiel (Mimoriadne vydanie Ú. v. EÚ, kap. 7/zv. 8) v platnom znení.
Záverečné a zrušovacie ustanovenia (Článok 6)
Zrušujú sa časti rozhodnutí, v ktorých sa určujú podmienky vykonania letu lietadlom spôsobilým lietať bez pilota vo vzdušnom priestore Slovenskej republiky v zmysle § 7 ods. 2 zákona č. 143/1998 Z. z.:
a) č. 6749/2643-220/2010 zo dňa 04.08.2010
b) č 10906/2014/2014/OPL zo dňa 29.07.2014
c) č. 18772/2014/2014/OPL zo dňa 06.08.2014
d) č. 09862/2015/OPL zo dňa 13.05.2015
Zákon č. 143 / 1998 Z. z. o civilnom letectve (letecký zákon)
Lietadlá spôsobilé letu bez pilota - právna regulácia (drony, UAV, UAS, RPAS) Skryť 8 podradených uzlov. Zobraziť 8 podradených uzlov.
1. Slovenská republika / právna regulácia činnosti lietadiel spôsobilých letu bez pilota
Podmienky prevádzky lietadiel, spôsobilých letu bez pilota upravuje na území Slovenskej republiky Rozhodnutie Dopravného úradu SR č. 1/2015 (z 19.08.2015), ktorým sa určujú podmienky vykonávania letov lietadlami, spôsobilými letu bez pilota (rozhodnutie DÚ).
Bezpilotným lietadlom sa rozumie lietadlo spôsobilé lietať bez pilota na palube (v zmysle §7 leteckého zákona). Bezpilotné lietadlá sa ďalej delia na:
Vo všetkých prípadoch sa vo vzdušnom priestore SR uplatňuje povinnosť prevádzkovať lietadlo výlučne v súlade s podmienkami a požiadavkami platnými pre využívanie vzdušného priestoru, za súčasného rešpektovania zásad dôslednej separácie lietadiel spôsobilých lietať bez pilota (bez ohľadu na ich hmotnosť) od pilotovaných lietadiel.
2. Európska únia / právna regulácia činnosti lietadiel spôsobilých letu bez pilota
V súvislosti s označovaním lietadiel spôsobilých letu bez pilota sa v odbornej literatúre a legislatíve používajúnasledovnéalternatívne pojmy / označenia:
UAV (Unmanned Aerial Vehicle) / UAS (Unmanned Aerial Systems) / RPAS (Remotely Piloted Aicraft Systems) / drony
V kontexte regulácie činnosti dronov v podmienkach EÚ je strategickým najmä dokument pod názvom "Introduction of a regulatory framework for the operation of drones", vydaný v roku 2017 Európskou agentúrou pre bezpečnosť letectva (EASA)
Rozhodnutie č. 1/2015 z 19.08.2015, ktorým sa určujú podmienky vykonania letu lietadlom spôsobilým lietať bez pilota vo vzdušnom priestore Slovenskej republiky
Unmanned aircraft system operations in the open and specific category
Civilné letectvo prispieva k integrovanému logistickému dopravnému reťazcu, ktorého cieľom je lepšie slúžiť občanom a spoločnosti. Jeho pridanú hodnotu predstavuje ponuka rýchlych, spoľahlivých a pružných spojení v globálnej sieti. Očakáva sa, že do roku 2050 budú v prevádzke rôzne kategórie lietadiel odlišné veľkosťou, výkonom a typom, pričom niektoré z nich ešte budú riadené pilotom, no mnohé budú pilotované diaľkovo alebo úplne automatizované. Otvorenie európskeho trhu pre systémy diaľkovo pilotovaných lietadiel (RPAS – Remotely Piloted Aircraft Systems) – alebo používanie bezpilotných lietadiel na civilné účely – je preto dôležitým krokom k vytvoreniu trhu leteckej dopravy budúcnosti.
Ďalšie informačné zdroje z oblasti civilného letectva Skryť 5 podradených uzlov. Zobraziť 5 podradených uzlov.
Medzi ďalšie informačné zdroje, ktoré signifikantným spôsobom regulujú a určujú podmienky činnosti civilného letectva a vykonávania letov v podmienkach SR (ale nielen) patria najmä nasledovné:
Legislatíva Európskej únie v oblasti všeobecného civilného letectva
Medzinárodno - právne dokumenty v oblasti všeobecného civilného letectva
Legislatíva medzinárodných organizácií a združení, pôsobiacich v civilnom letectve
Jednotné letecké predpisy JAR
Štandardy a odporúčania ICAO - Národné letecké predpisy "L" (v SR)
Zaujímavé webové adresy a internetové články k téme civilného letectva a dronov Skryť 2 podradené uzly. Zobraziť 2 podradené uzly.

References: in fine
 §48
 § 7
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 Čl. 2
 čl. 4
 § 7
 §7